দেশে খাদ্যের অভাব দেখা দিলে ভিন দেশ থেকে খাদ্য আমদানি করাই রীতি। নইলে দেশে দুর্ভিক্ষ দেখা দেয় এবং তাতে বহু মানুষের জীবননাশ হয়। তেমনি মাতৃভাষায় জ্ঞানের পর্যাপ্ত আয়োজন না থাকলে ভিন ভাষা শিখে সে জ্ঞান সংগ্রহ করতে হয়।নইলে দুর্ভিক্ষ দেখা দেয় জ্ঞানের রাজ্যে। তখন পুষ্টিহীনতায় মৃত্যু ঘটে মানবতার।চেতনায় পুষ্টি জোগানোর সে সামর্থ বাংলা,পাঞ্জাবি,সিন্ধি,পশতু,বেলুচ,তামিল,গুজরাটির ন্যায় অধিকাংশ ভারতীয় ভাষার ছিল না। কিন্তু সামর্থটি আরবি-ফার্সির যেমন ছিল,তেমনি উর্দুরও ছিল। ফলে বিভিন্ন ভাষার ভারতীয় মুসলমানগণ শত শত বছর ধরে আরবি-ফার্সি যেমন শিখেছে এবং পরবর্তীতে তেমনি উর্দু শিখেছে এবং বাঁচিয়ে রেখেছে নিজেদের ঈমান ও ইসলামি চেতনা।ইংরেজরা ফার্সিকে বিদায় দিয়েছে। উর্দুকেও দাবিয়ে রাখার চেষ্ঠা করেছে। কিন্তু ভারতের বিভিন্ন প্রদেশের মুসলমানগণ নিজেদের চেষ্টায় উর্দুকে শুধু বাঁচিয়েই রাখেনি,সমৃদ্ধও করেছে। কিন্তু ইসলামের দুষমণদের সেটি ভাল লাগেনি। তারা তো চায়,মুসলমানগণ ওহীর জ্ঞানের সাপ্লাই লাইন থেকে বিচ্ছিন্ন হোক,এবং মারা পড়ুক তাদের ঈমান ও ইসলামি ধ্যান-ধারনা। ফলে তাদের কাছে গুরুত্ব পায় উর্দুর সাথে সংযোগ বিচ্ছিন্ন করার কাজ। এলক্ষ্যে গড়ে তোলে উনিশ’শ বায়ান্নোর ভাষা আন্দোলন। বাংলাদেশের মাটিতে ইসলামের শত্রুপক্ষের এটিই হলো সবচেয়ে বড় বিজয়। সেটি ছিল সেক্যুলারিজমের বিজয়। বাঙালী মুসলমানের ব্যর্থতার বড় কারণ এই ভাষার দৈন্যতা। বাংলাদেশের মানুষকে ইসলাম থেকে দূরে সরানোর কাজ মূলতঃ তখনই বেগবান হয়। মারা পড় প্যান-ইসলামিজম। ভাষা আন্দোলনের সফলতার সে ফসলটি ইসলামের শত্রুপক্ষ এখনও মহোৎসবে ঘরে তুলছে। উর্দুর সাথে সংযোগ বিচ্ছিন্নতার ফলে ইসলামের যে কত বড় ক্ষতি হয়েছে সেটি ইসলামপন্থি বহু নেতাকর্মী না বুঝলেও ইসলামের শত্রুপক্ষ বুঝে। এ খুশিতেই ভাষা আন্দোলনের বিজয়ের উৎসবটি তারা ফেব্রেয়ারির পুরা একটি মাস ধরে উদযাপন করে।সে বিজয়কে বাঁচিয়ে রাখার জন্য তারা দেশের আঁনাচে কাঁনাচে শহীদ মিনারের নামে বিজয় স্তম্ভ গড়েছে।